
לכבוד  
הממונה על חופש המידע במשרד התרבות
נושא: שימושים והיקפים בעיצומים כספיים במשרדיכם
במסגרת עיסוקו של פורום קהלת בתחום מדיניות האכיפה בישראל, אנו מבקשים ללמוד על האופנים בהם משרדכם מטיל עיצומים כספיים על הציבור.
לצורך כך נבקשכם למסור את הנתונים הבאים:
1. מספר הקנסות/עיצומים כספיים שהוטלו בסמכות המשרד: אנא מסרו את מספר הקנסות /עיצומים שהטיל משרדיכם ואת היקף כל קנס בשקלים נכון לשנים 2018,2019,2020,2021,2022. במידה והמידע נמצא בטבלאות אקסל, אנא העבירו אותן בשלמותן.
2. מקור התקנה שמסמכותה הוטלו הקנסות/עיצומים כספיים: אנא פרטו בכל קנס על מקור התקנה ממנה הוא נגבה. (נציין שעל פי הנחיות היועץ המשפטי לממשלה, יש לאסוף מידע מדוייק על התשתית הראייתית לביצוע אכיפה מנהלית[footnoteRef:1]) נכון לשנים 2018,2019,2020,2021,2022. במידה והמידע נמצא בטבלאות אקסל, אנא העבירו אותן בשלמותן. [1:  הנחיה מספר 1.0003 של היועץ המשפטי לממשלה מתאריך 18.4.2018.] 

3. העברת תשלומי הקנסות/עיצומים כספיים אל התכנית/אגף במשרד הממשלתי: אנא פרטו לאן הועברו תשלומי הקנסות שנגבו. במידה והועברו אל תכנית/אגף בתוך המשרד או אל קופת המדינה (הכנסה מיועדת/הכנסות המדינה) נכון לשנים 2018,2019,2020,2021,2022. במידה והמידע נמצא בטבלאות אקסל, אנא העבירו אותן בשלמותן.
4. העברת תשלומי הקנסות/עיצומים כספיים אל מרכז גביית הקנסות: אנא ציינו בכל קנס, האם הוא נגבה על ידי המשרד או הועבר למרכז לגביית קנסות. נכון לשנים 2018,2019,2020,2021,2022. במידה והמידע נמצא בטבלאות אקסל, אנא העבירו אותן בשלמותן.
5. בשלב זה איננו מתנגדים ל"השחרת" פרטים מסויימים במסמכי המידע המבוקש מטעמי ביטחון או פרטיות, וזאת כדי לזרז את קבלת המסמכים ככל הניתן, תוך שמירת הטענות נגד כל טענת חיסיון או חובת סודיות.
כמו כן נבקשכם להעביר את המידע במועדים הקבועים בחוק, וככל שישנו מידע שיש קושי באיתורו – העבירוהו נא במועד נפרד עם מציאתו, בלי לעכב את העברתו במועד של החומר שנמצא.
6. פורום קהלת הוא ע"ר שיש לה אישור ניהול תקין, ולפיכך הוא פטור מתשלום אגרה לפי תקנה 6(2) לתקנות חופש המידע (אגרות). מצ"ב אישור ניהול תקין, וכן כתב התחייבות לשאת בעלות אגרת טיפול והפקה, ככל שיידרש לשם טיפול בבקשה זו, עד לסכום של 150 ₪.

בברכה, 
תרצה אטיה, חוקרת רגולציה 

